คือนมข้างซ้ายมีก้อนขนาดใหญ่ยุขยับไม่ได้นะคะ แต่เจ้บมาก พอจะทราบสาเหตุไหมคะว่ามันเกิดจากอะไรแล้วเปนอะไรอะคะ หนูพึ่งอายุ18เองคะ
สวัสดีค่ะ การคลำเต้านมที่ถูกวิธีคือ ใช้นิ้วชี้ นิ้วกลางและนิ้วนาง คลำวนไปรอบๆ เต้านม หากคลำเต้านมไม่ถูกต้อง เช่น ใช้นิ้วทั้ง 5 นิ้วในการคลำ หรือคลำแบบบีบเต้านม ย่อมทำให้คลำเต้านมได้เป็นก้อนได้ ซึ่งจริงๆ แล้ว ก็คือเนื้อเต้านมที่ปกติ นอกจากนี้ในช่วงก่อนการมีประจำเดือนหรือขณะมีประจำเดือน เต้านมจะขยายขนาดขึ้น เกิดการคัด และอาจทำให้คลำเต้านมได้เป็นแข็งได้ด้วย ดังนั้น ควรคลำเต้านมให้ถูกวิธี และไม่คลำในช่วงก่อนการมีประจำเดือนมาค่ะ หากยังคลำได้ก้อนที่เต้านม และมีอาการเจ็บ อาจเกิดได้จาก1. ถุงน้ำหรือซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย อาจมีตั้งแต่ขนาดเล็กไปจนขนาดใหญ่ได้ โดยปกติจะไม่ทำให้มีอาการเจ็บหรือปวด แต่หากมีการอักเสบ ก็จะทำให้เจ็บได้2. การอักเสบของเนื้อเยื่อในเต้านม มักจะเห็นผิวหนังของเต้านมบวมแดงร่วมด้วย และอาจเห็นบาดแผลเล็กๆบริเวณหัวนม ซึ่งมักเป็นสาเหตุให้เต้านมอักเสบตามมา3. ก้อนเนื้องอกธรรมดา มีหลายชนิด ที่พบได้บ่อย เช่น ก้อนไขมัน ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย แต่มักไม่ทำให้เจ็บหรือปวด4. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ45 มะเร็งเต้านม ก้อนจะแข็ง ไม่สามารถขยับไปมาได้ ก้อนมักโตเร็ว มักไม่ทำให้มีอาการเจ็บในช่วงแรก แต่พบได้น้อยมากมากในคนอายุ 18 ปีค่ะหากคลำได้ก้อนที่เต้านมชัดเจน ก็ควรไปพบแพทย์เพื่อให้ทำการตรวจคลำให้ค่ะ หากแพทย์สงสัยว่าเป็นก้อนที่เต้านม ก็อาจส่งตรวจเพิ่มด้วยอัลตราซาวด์ค่ะ